open-index/open-wikipedia-markdown huggingface dataset:
Մարկ Մարգուլիս

**Մարկ Մոիսեևիչ Մարգուլիս** (, ), նկարիչ, քանդակագործ, մանկական ուսուցիչ, Նկարիչների միությունների միջազգային կոնֆեդերացիայի անդամ, «Աշխարհի ժողովուրդների արվեստի» միջազգային ասոցիացիայի փոխնախագահ։

## Կենսագրություն
Ծնվել է 1948 թվականի հոկտեմբերի 16-ին, Մոսկվայի մարզի Պուշկինի շրջանի Կլյազմա գյուղում։ 1977 թվականին ավարտել է Մոսկվայի կապի էլեկտրատեխնիկական ինստիտուտը։ 1982-1986 թվականներին սովորել է Լենինի անվան Մոսկվայի մանկավարժական ինստիտուտի նկարչա-գրաֆիկական ֆակուլտետում։

## Մանկավարժական գործունեություն
Իր կարիերան նա սկսել է գծագրություն և կերպարվեստ դասավանդելով Մոսկվայի միջնակարգ դպրոցներում։ 1980 թվականին կազմակերպել է կերամիկայի դպրոցական խմբակ։ 1983 թվականին հիմնել է Մանկական փորձարարական արվեստների սինթեզի «Քոլոր» (Գույներ) ստուդիան, որը 1987 թվականից նրա գլխավորությամբ աշխատում է Մոսկվայի կենդանաբանական այգուն կից։ 1991 թվականին նախագծել է աշակերտների և նախադպրոցականների դաստիարակության գեղագիտական մեթոդ, որն առաջարկում էր կրթական գործընթացում միավորել ստեղծագործական (գեղանկարչություն, ծեփագործություն, երաժշտություն, պլաստիկ թատրոն) և խաղային տարրեր։

## Սոցիալ-մշակութային գործունեություն
«Մոսկվայի մանկական արվեստի միջազգային թանգարան» նախագծի հեղինակն է, որն ստեղծվել է «Քորոլ» ստուդիայի 1-17 տարեկան աշակերտների 45.000 աշխատանքների հիման վրա. մասնակիցները եղել են Ռուսաստանից, Ղազախստանից, Ուկրաինայից, Հայաստանից, Վրաստանից, Ֆրանսիայից, Անգլիայից, ԱՄՆ-ից, Գերմանիայից, Իսպանիայից, Պորտուգալիայից, Ճապոնիայից, Եգիպտոսից, Կոնգոյից, Ավստրալիայից, Լեհաստանից։

Ռուսաստանի քաղաքների արվեստի թանգարաններով «Ուսուցիչ և աշակերտներ» բազմամյա շարժական ցուցահանդեսի կազմակերպիչ է, որը 2006 թվականից անցկացվել է Իվանովո, Կինեշմա, Վիչուգա, Պուչեժ, Յարոսլավլ, Ռիբինսկ, Միշկին, Կալուգա, Վլադիմիր, Տուլա քաղաքներում։ Ցուցահանդեսներում ցուցադրվում է նկարչություն, գրաֆիկա, ճարտարապետական առարկաներ։

Կազմակերպել է հինգ միջազգային էկոլոգիական «Էկոլոգիա։ Երեխաներ։ Ստեղծագործություն» փառատոն, որը անցկացվել է Ռուսաստանում և արտերկրում։

## Ցուցահանդեսներ
Նկարչի նկարները գտնվում են Ռուսաստանի և արտերկրի 17 թանգարաններում։ 1983 թվականից ի վեր տեղի է ունեցել նկարչի աշխատանքների ավելի քան 100 ցուցահանդես, որոնցից առավել նշանակալի են.

* 2000, 2004, 2005, 2006 թվականներ՝ Նկարչի կենտրոնական տուն (Մոսկվա)
* 2007 թվական՝ Արվեստի շրջանային թանգարան (Կալուգա)
* 2008 թվական՝ Արվեստի շրջանային թանգարան (Իվանովո)
* 2008 թվական՝ «Բելյաևո» պատկերասրահ (Մոսկվա)
* 2012 թվական՝ «Մաքուր լճերում» պատկերասրահ (Մոսկվա)

## Ծանոթագրություններ

## Արտաքին հղումներ
* Վավերագրական ֆիլմեր Մարկ Մարուգլիսի մասին, 1989—2005.

Կատեգորիա:20-րդ դարի ռուս նկարիչներ
Կատեգորիա:20-րդ դարի քանդակագործներ
Կատեգորիա:Խորհրդային մանկավարժներ
Կատեգորիա:Խորհրդային քանդակագործներ
Կատեգորիա:Ռուս ժամանակակից արվեստագետներ
Կատեգորիա:Ռուս մանկավարժներ
Կատեգորիա:Ռուս նկարիչներ
ԱՄՆ գլխավոր դատախազ

**ԱՄՆ գլխավոր դատախազ** (), Միացյալ Նահանգների գլխավոր դատախազը, ԱՄՆ արդարադատության նախարարության ղեկավարը։ Վերահսկում է Միացյալ Նահանգներում իրավունքի գերակայությունը և իրավապահ մարմինների գործունեությունը։ Ներառված է Միացյալ Նահանգների նախագահի Կաբինետում։

Նշանակվում է նախագահի, հաստատվում՝ Սենատի կողմից, և պատասխանատու է իր գործունեության համար։ Նախագահի որոշմամբ կարող է հեռացվել պաշտոնից։ Ներկայացուցիչների պալատն իրավունք ունի նրան իմպիչմենտի հանձնել։

Պաշտոնը ներկայացվել է 1789 թվականի դատական օրենքով (): Սկզբնապես նրա պարտականությունները սահմանափակվում էին Գերագույն դատարանում դաշնային իշխանությունների կողմից ելույթով՝ նախագահին և դաշնային նախարարությունների և գերատեսչությունների ղեկավարներին խորհուրդ տալով։ Գլխավոր դատախազի գրասենյակը՝ արդարադատության նախարարությունը, ստեղծվել է 1870 թվականին։

Բացի մյուս լիազորություններից, այն իրականացնում է հետաքննությունների դաշնային բյուրոյի և մի շարք այլ գերատեսչությունների ընդհանուր ղեկավարում։

ԱՄՆ 86-րդ և ներկայիս գլխավոր դատախազը Պամելա Բոնդին է՝ նշանակված նախագահ Դոնալդ Թրամփի կողմից։

## ԱՄՆ գլխավոր դատախազների ցանկ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:ԱՄՆ-ի իրավունք
Կատեգորիա:ԱՄՆ-ի քաղաքականություն
Կատեգորիա:Ցանկեր:ԱՄՆ
Զբոսաշրջությունը Հունգարիայում

thumb|300px|Հերոսների դարպասները Վեսպրեմում
**Զբոսաշրջությունը [[Հունգարիա]]յում** հայտնի է հարուստ պատմությամբ։ 2004 թվականին Հունգարիան դարձել է աշխարհի զբոսաշրջային այցելությունների թվով տասներեքերորդ երկիրը։ 2004 և 2005 թվականներին երկիր ժամանող զբոսաշրջիկների թիվն ավելացել է 7 տոկոսով։ Զբոսաշրջիկների 98 տոկոսը կազմում են եվրոպական երկրների բնակիչները, մեծ մասը՝ Ավստրիան, Գերմանիան և Սլովակիան։ Տուրիստական սեզոնը Հունգարիայի տևում է ապրիլ-հոկտեմբեր ամիսներին։ Հուլիս և օգոստոս ամիսներին նկատվում է զբոսաշրջային ակտիվության գագաթնակետը։ Հունգարիայի ամենատարածված վայրը զբոսաշրջիկների համար Բուդապեշտն է։

## Զբոսաշրջությունը Բուդապեշտում
Բուդապեշտը դարձել է 90-ական թվականներին զբոսաշրջիկների շրջանում Կենտրոնական Եվրոպայի ամենահայտնի քաղաքներից մեկը։ Քաղաքի տեսարժան վայրերը ներառում են Բուդա ամրոցը, որտեղ տեղակայված են մի քանի թանգարաններ և ճարտարապետական հուշարձաններ՝ Հունգարիայի Ազգային պատկերասրահ, Բուդապեշտի պատմության թանգարան, Սուրբ Մաթյաշի եկեղեցի, Շանդորի պալատ և այլն։ Հայտնի են հունգարական Խորհրդարանի շենքն ու Վարոշլիգետ այգին։ Քաղաքում կան բազմաթիվ թանգարաններ և թատրոններ։ Բուդա ամրոցը, Դանուբը և Անդրաշի պողոտան ՅՈՒՆԵՍԿՕ-ի համաշխարհային ժառանգության օբյետներ են։

Հունգարիայում գտնվում է մոտ 1300 երկրաջերմային աղբյուրներ, որոնք օգտագործվում են բուժման նպատակներով։ Բուդապեշտի տարածքում ավելի քան 30000 խորանարդ մետր հանքային ջուր 21°-ից մինչև 76&nbsp;°C ջերմաստիճանով հոսում է 118 ջերմային աղբյուրներից։ Բուդապեշտի բաղնիքները, որոնք կառուցվել են տարբեր պատմական դարաշրջաններում, զբոսաշրջիկներին առաջարկում են բուժման ծառայություններ, մերսում և սպա-պրոցեդուրաներ։

Բուդապեշտում մոտ 200 քարանձավ կա, որոնցից մի քանիսը բաց են զբոսաշրջիկների համար։ Պալվոլգի ստալակտիտային քարանձավը (Pálvölgy) մեծ հետաքրքրաշարժ լաբիրինթոս է, որը բացվել է 20-րդ դարի սկզբին։thumb|right|Բալատոն լիճը

## Տարածաշրջանային զբոսաշրջություն
Բալատոն լիճը Կենտրոնական Եվրոպայի ամենամեծ քաղցրահամ լիճն է։ Հունգարիայում մոտ 400 հարթակներ են ստեղծվել քեմփինգի համար։ Նաև հատուկ ժողովրդականություն են վայելում ձկնորսությունը, թռչունների դիտումը, ձիարշավը և որսորդությունը։

## Ծանոթագրություններ

հ
Մատիտն ու թանաքաբիծը. ուրախ որսորդներ

**Մատիտն ու թանաքաբիծը. ուրախ որսորդներ** (), խորհրդային տիկնիկային մուլտֆիլմ, որը նկարահանվել է 1954 թվականին։

Հետպատերազմյան շրջանում ԽՍՀՄ–ում ստեղծված առաջին ծավալուն մուլտֆիլմերից մեկն է։ Ֆիլմում միանգամից կիրառվել են տիկնիկների պատրաստման և նկարահանման մի քանի տեխնոլոգիական նորույթներ։

## Սյուժե
Մատիտ անունով մի փոքրիկ մարդ և Թանաքաբիծ մականունով նրա շոտլանդական տերիերը գնում են որսի։ Մտնելով անտառ՝  նրանք նախ որոշում են քնել։ Նրանց արթնացնում է մի սկյուռ, որին էլ նրանք անմիջապես սկսում են հետապնդել։ Չկրակելով նրան` ընկերներն ընկնում են երկու նապաստակների հետևից, բայց նրանք ևս խուսափում են մահից։ Այնուհետև կատաղության պահին Մատիտը պատահաբար իր կոշիկը նետում է ծառի վրա, և երկրորդը նույնպես թռչում է այնտեղ։ Դժվարությամբ վերցնելով դրանք` ընկերներն սկսում են հետապնդել աղվեսին, բայց վերջինս նույնպես հաջողությամբ հեռանում է նրանցից։

Հոգնած ընկերները տուն են վերադառնում ուշ գիշերով և խանութից գնում են որսի զանազան մսեր։

## Հեղինակներ
* Սցենարի հեղինակ և բեմադրիչ՝ Ե. Միգունով
* Օպերատոր՝ Ի. Գոլոմբ
* Կոմպոզիտոր՝ Մ. Մեերովիչ
* Բեմադրող նկարիչներ՝ Ե. Միգունով, Վ. Դոլգիխ
* Հնչյունային օպերատոր՝ Բորիս Ֆիլչիկով
* Մոնտաժողի օգնական՝ Լիդիա Սազոնովա
* Խմբագիր՝ Սեմյոն Գինզբուրգ
* Տիկնիկները և դեկորացիաները պատրաստվել են գլխավոր խմբագիր Ռոման Գուրովի ղեկավարությամբ
* Ֆիլմի տնօրեն՝ Բորիս Բուրլակով

## 2001 թվականի վերահնչյունավորում
2001 թվականին մուլտֆիլմը վերականգնվել է և վերահնչյունավորվել է «Ստուդիա ԱՍ» և «Մանկական սեանս» ընկերությունների կողմից։ Նոր տարբերակում ամբողջապես փոխվել է ֆոնոգրաման, վերահնչյունավորմանը մասնակցել են ժամանակակից դերասաններ, լուսագրերում փոխվել է հնչյունային ռեժիսորի և հնչյունավորող դերասանների մասին տեղեկությունը։ Հնչյունավորումը ծայրահեղ վատ է ընդունվել ինչպես հեռուսադիտողների մեծ մասի, այնպես էլ` մասնագիտական համայնքի անդամների կողմից։ Երբեմն քննադատության է ենթարկվել նաև վերականգնման որակը։

## Ծանոթագրություններ

## Արտաքին հղումներ
* 
* Մուլտֆիլմի մասին *bayun.ru* կայքում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր շների մասին
Կատեգորիա:1954 մուլտֆիլմեր
Հասմիկ Ղազինյան

**Հասմիկ Լևոնի Ղազինյան** (), հայ բժիշկ, լյարդաբան։ Բժշկական գիտությունների թեկնածու։ Հայաստանի հեպատոլոգիական ասոցիացիայի նախագահ։ ՀՀ առողջապահության նախարարության գլխավոր լյարդաբան (2016)։ Բնական գիտությունների Եվրոպական ակադեմիայի գործող անդամ (2016)։

## Կենսագրություն
Ծնվել է 1955 թվականի ապրիլի 19-ին, Նոյեմբերյանի շրջանի Ոսկեվան գյուղում։ 1962-1972 թվականներին սովորել է Ոսկևան գյուղի միջնակարգ դպրոցում։  1972-1978 թվականներին սովորել է Երևանի պետական բժշկական համալսարանում, 1978-1979 թվականներին՝ նույն համալսարանի ինտերնատուրայում՝ ստանալով բժիշկ-վարակաբանի որակավորում։

1979-1986 թվականներին աշխատել է Երևանի թիվ 1 ինֆեկցիոն կլինիկական հիվանդանոցում՝ որպես բժիշկ-օրդինատոր։ Սուրբ Թերեզայի անվան բժշկական համալսարանի Համաճարակաբանության և ինֆեկցիոն հիվանդությունների ամբիոնի վարիչն է,  1986 թվականից՝ «Նորք» ինֆեկցիոն հիվանդանոցի հեպատոլոգիայի բաժանմունքի վարիչ։

Մասնագիտական վերապատրաստման դասընթացներ է անցել Ազգային առողջապահության ինստիտուտի  ինֆեկցիոն հիվանդությունների ամբիոնում (1987) և ինֆեկցիոն հիվանդությունների դասընթաց Նյու Յորքի Ալբանի բժշկական կենտրոնում (1996)։

## Պարգևներ
* Գետաշենից տարհանած ազգաբնակչության բժշկական օգնություն ցուցաբերելու համար Երևանի քաղաքապետարանի առողջապահության վարչության շնորհակալագիր, 1992 
* ՀՀ առողջապահության նախարարության պատվոգիր՝ առողջապահության համակարգում երկարատև և բարեխիղճ աշխատանքի համար, 2010
* Ռուդոլֆ Վիրխովի անվան շքանշան՝ Բնական գիտությունների եվրոպական ակադեմիայի կողմից, 2016

## Ծանոթագրություններ

## Արտաքին հղումներ
*  Լյարդաբան Հասմիկ Ղազինյան․ 2018 թվականի ամփոփում

Կատեգորիա:Բժշկական գիտությունների թեկնածուներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժշկուհիներ
Սերգեյ Բալասանյան (երկրաֆիզիկոս)

**Սերգեյ Յուրիի Բալասանյան** (), հայ երկրաֆիզիկոս։ Տեխնիկական գիտությունների դոկտոր (1987), պրոֆեսոր (1987):

## Կենսագրություն
Սերգեյ Բալասանյանը ծնվել է 1948 թվականի օգոստոսի 16-ին, Ադրբեջանի Բաքու քաղաքում։ 1973 թվականին ավարտել է Երևանի պետական համալսարանը։ 1976 թվականից աշխատել է Անդրբայկալի համալիր գիտահետազոտական կենտրոնում, միաժամանակ՝ Չիտայի պոլիտեխնիկական ինստիտուտի երկրաֆիզիկայի ամբիոնի վարիչ։ 1991-2002 թվականներին՝ Հայաստանի ՍՊԱԾ հիմնադիր-տնօրեն։ 2002 թվականից՝ Հայկական սեյսմոլոգիական և Երկրի ֆիզիկայի ընկերակցության Ասիական սեյսմոլոգ հանձնաժողովի նախագահ։

Սերգեյ Բալասանյանը մահացել է 2004 թվականի նոյեմբերի 23-ին, Գյումրի-Երևան ճանապարհին տեղի ունեցած ավտովթարից։

## Անդամակցություն
* Սեյսմոլոգիայի և երկրային ֆիզիկայի հայկական ասոցիացիայի (AASFZ) նախագահ (1998-2004)։

## Պարգևներ
* ՄԱԿ-ի «Սասակավա» մրցանակակիր (2002)։

## Երկեր
* Сергей Юрьевич Баласанян. Динамическая геоэлектрика. М.: Наука. Сиб. отд-ние, 1990, 227 с.
* Սեյսմիկ պաշտպանությունը և նրա կազմակերպումը, Գյումրի, 2002։

## Ծանոթագրություններ

Կատեգորիա:Հայ երկրաֆիզիկոսներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Կատեգորիա:Ավտոճանապարհային վթարներից զոհվածներ
Կատեգորիա:Հայ ակադեմիկոսներ
Վատ սովորություններ

մինի|Վատ սովորության օրինակ
**Վատ սովորություններ**, սոցիալ-հոգեբանական  հայեցակարգ, որը ներառում է սոցիալական վարքի մի շարք տարբեր ձևեր, որ պարբերաբար կատարվում են անձի կողմից և վնաս են պատճառում նրան։ Դրանք անհատի հոգեկան և հոգեբանական անհանգստության դրսևորումներ են, որ առաջանում են միկրոսոցիալական, սոցիալ-հոգեբանական և անհատական կենսաբանական գործոնների բացասական հետևանքների արդյունքում, որոնք խոչընդոտում են անձի` որպես տվյալ հասարակության ներկայացուցչի հաջող ինքնաիրացմանը և վնաս են հասցնում մարդու առողջությանը և նրա շրջակա միջավայրին։

## Սահմանումներ
*Վատ սովորություն* հասկացության միանշանակ և միասնական մեկնաբանություն չկա։

Համաձայն ԳՕՍՏ Ռ 52495-2005 «Սոցիալական ծառայություններ բնակչության համար։ Տերմիններ և սահմանումներ»՝ վատ սովորություն է.

Բորիս Բիմ-Բադի խմբագրությամբ լույս տեսած մանկավարժական հանրագիտարանային բառարանում վատ սովորությունները սահմանում են որպես մոլուցքային գործողություններ, որոնք բացասաբար են անդրադառնում երեխայի վարքի, ֆիզիկական և մտավոր զարգացման վրա։ Մոստիցկու ունիվերսալ լրացուցիչ գործնական բացատրական բառարանը վնասակար սովորությունը բնութագրում է որպես «ավտոմատ կրկնվող» և «բոլորի համար «վնասակար» գործողություն։ Հոլանդացի հոգեբան և սոցիոլոգ Հագերը կենտրոնանում է տվյալ պահին վատ սովորության «դրական արդյունքի» և «հեռավոր ապագայում կործանիչ ազդեցության» վրա։

## Վատ սովորությունների տեսակներ
Վատ սովորությունների հստակ ցանկ չկա։ Վատ սովորություններին նվիրված որոշ աշխատանքներ ներառում են ծխելը, ալկոհոլիզմը և թմրամոլությունը, չնայած այլ հետազոտողներ կարծում են, որ դրանք կախվածություններ են։ Ըստ հոգեբան Մարիաննա Վալվերդեի՝ վատ սովորության և կախվածության կամ հոգեկան հիվանդության հիմնական տարբերությունը մարդու կամքի ուժի ունակությունն է՝ վերահսկելու իր գործողություններն այդ սովորության իրականացման գործընթացում։ Ըստ հոլանդացի հոգեբաններ Ֆաեսի և Վերպլանկենի ուսումնասիրության՝ վատ սովորությունների ինքնատիրապետումը կարող է նվազեցնել դրանց կործանիչ ազդեցությունը, այնուամենայնիվ, ինքնատիրապետման և վատ սովորությունից ազատվելու միջև կաճը թույլ է և չի կրում ֆունկցիոնալ բնույթ։ Այսպիսով, ինքնատիրապետումը ճնշում է վատ սովորությունները, բայց մարդուն չի ազատում դրանցից։ Վատ սովորությունների թվին են պատկանում.

## Տես նաև
* Սովորություն
* Մեղք

## Ծանոթագրություններ

## Արտաքին հղումներ
* 
* 
* 
* 
* 
* How are habits formed: Modelling habit formation in the real world†

Կատեգորիա:Կախվածություններ
Կատեգորիա:Մարդկային վարք
Կատեգորիա:Ուսուցում
Եվգենի Նուտովիչ

**Եվգենի Միխայլովիչ Նուտովիչ** (), ռուս կոլեկցիոներ, որը հանդիսանում էր 1950-1980 թվականների ռուսական ոչ պաշտոնական արվեստի լավագույն հավաքածուներից մեկի սեփականատերը։

## Կենսագրություն
Ծնվել է 1934 թվականին Մոսկվայում։ Երեկոյան դպրոցն ավարտել է հիվանդանոցում աշխատելով։ 1956 թվականից Գրական ինստիտուտում սեմինարների է հաճախել, գրել բանաստեղծություններ։ 1958 թվականի մայիսից աշխատել է Տրետյակովյան պատկերասրահում նախ՝ կշռաբաժանման բրիգադում, ապա՝ ֆոտոլաբորատորիայում։ Եվգենի Նուտովիչի հավաքածուն հիմնադրվել է 1960 թվականին, երբ Օսկար Ռաբինը նրան նվիրել է «Вагончик селедки» կտավը։

## Ե. Նուտովիչի հավաքածուի նկարների ցուցահանդեսներ
* 1999 — «Ե. Նուտովիչի հավաքածուի նկարների ցուցահանդես»։ «Ընդհանուր թերթի» խմբագրություն, Մոսկվա։
* 1998 — «Ե. Նուտովիչի հավաքածուի նկարների ցուցահանդես»։ «Մեր ժառանգությունը» ամսագրի խմբագրություն, Մոսկվա։
* 1997 — «Мир коллекционера, взгляд современника»: Մասնավոր հավաքածուների թանգարան, Մոսկվա։
* 1997 — «Ե. Նուտովիչի հավաքածուի նկարների ցուցահանդես»։ «А-3» պատկերասրահ, Մոսկվա։
* 1965 — «Ե. Նուտովիչի հավաքածուի նկարների ցուցահանդես»։ Դուբնա։

## Ծանոթագրություններ

## Արտաքին հղումներ
* Елена Зайцева. Спасительная страсть
* ''Сидлин М.'' Тихий фотограф Нутович 

Կատեգորիա:1934 ծնունդներ
Կատեգորիա:2017 մահեր
Կատեգորիա:Անձինք այբբենական կարգով
Կատեգորիա:Մոսկվա քաղաքում ծնվածներ
Կատեգորիա:Մոսկվա քաղաքում մահացածներ
Կատեգորիա:Ռուս հավաքորդներ
Կատեգորիա:Վագանկովյան գերեզմանատանը թաղվածներ
Կատեգորիա:Փետրվարի 15 մահեր
Մարտին Մալ

**Մարտին Յուջին Մալ** (, ), ամերիկացի դերասան, կատակերգու, երգիչ և նկարիչ։

## Վաղ տարիներ
Ապագա դերասանը ծնվել է Չիկագոյում՝ դերասանուհի Բեթիի և ատաղծագործ Հարոլդ Մալի ընտանիքում։ Երբ երկու տարեկան էր, ընտանիքի հետ տեղափոխվել է Օհայո նահանգ՝ Հյուսիսային Ռիջվիլ։ Երբ լրացել է նրա 15 տարեկանը, նրա ընտանիքը տեղափոխվել է Կոնեկտիկուտ նահանգ՝ Նյու Հանան, որտեղ ավարտել է ավագ դպրոցը։ Սովորել է նկարչություն և 1965 թվականին կերպարվեստի բակալավրի աստիճանով ավարտել է Ռոդ-Այլենդ դիազայներական դպրոցը, իսկ 1967 թվականին այդ բնագավառում ստացել է մագիստրոսի աստիճան։

## Կարիերա
70-ականների առաջին կեսին Մալը հանդես է եկել որպես երգիչ։ 1973 թվականին Բոսթոնի սիմֆոնիկ դահլիճում ելույթ է ունեցել Ռենդի Նյումանի և Սենդի Դենիի հետ։

1997-2000 թվականներին Վալիարդ Կրաֆտի՝ Վեստբրիջի ուսմասվարի (հետագայում տնօրենի) դերում նկարահանվել է «Սաբրինա։ Փոքրիկ վհուկ» հեռուստատեսային սերիալում։ 2013-2014 թվականներին խաղացել է «Հայրիկներ» կարճատև կատակերգական սերիալի կենտրոնական դերերից մեկը։ 2016 թվականին Մալը «Փոխնախագահ» սերիալի 5-րդ սեզոնի հրավիրված դերի համար ստացել է «Էմմի» մրցանակի անվանակարգ։

Հայտնի է եղել նաև հայտնի մուլտսերիալների հնչյունավորումների շնորհիվ. նա իր ձայնը նվիրել է այնպիսի կերպարների, ինչպիսիք են «Սիմփսոնները»-ի «D’oh-in in the Wind» (1998) էպիզոդի Սեթը, «Գրիֆինների ընտանիքը»-ի «If I’m Dyin’, I’m Lyin’» (2000) էպիզոդի պարոն Հարիսը, «Թորնբերիի վայրի ընտանիքը»-ի «Birthday Quake» (2000) էպիզոդի Դենիս Թաքերը և շատ ուրիշներ։ Առավել երկար ժամանակ հնչյունավորել է «Ամերիկյան հայրիկ» մուլտսերիալի (2005-2011) քահանա Դոնովանին։

Մալին վստահել են CBS-ի «Ընտանի շուն» մուլտսերիալի գլխավոր դերերի հնչյունավորումը, սակայն այն 1993 թվականի առաջին սեզոնից հետո փակվել է։

## Անձնական կյանք
մինի|Մալը 1976 թվականին
Նախկինում երկու անգամ ամուսնալուծվել է։ 1982 թվականին ամուսնացել է Վենդի Հաասի հետ։ Զույգն ունի աղջիկ՝ Մեգգին։

Մալը ագնոստիկ է։

## Ֆիլմագրություն

## Ծանոթագրություններ

## Արտաքին հղումներ
* Мартин Малл на сайте Artnet

Կատեգորիա:1943 ծնունդներ
Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:20-րդ դարի նկարիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի նկարիչներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Չիկագո քաղաքում ծնվածներ
Կատեգորիա:Օգոստոսի 18 ծնունդներ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի կիթառահարներ
Կատեգորիա:Ամերիկացի երաժիշտներ
Իշտվան Տարլոշ

**Իշտվան Տարլոշ** (, ), հունգարացի քաղաքական գործիչ, 1990-2006 թվականներին եղել է Բուդապեշտի III շրջանի քաղաքապետ։ Բուդապեշտի քաղաքապետի պաշտոնը զբաղեցրել է 2010-2019 թվականներին։ 2019 թվականի հոկտեմբերի 13-ի քաղաքապետի ընտրություններում պարտվել է ընդդիմության թեկնածու Գերգեյ Կարաչոնին։

## Կենսագրություն
1968-1971 թվականներին ուսանել է Բուդապեշտի տեխնոլոգիայի և տնտեսագիտության համալսարանում, իսկ երկու տարի անց ստացել է Դյերում քաղաքացիական շինարարության մասնագիտացման դիպլոմ։ Իշտվան Տարլոշը շինարարության ոլորտում աշխատել է ավելի քան 15 տարի, իսկ 1980-ականների վերջին կնոջ՝ Սեսիլիա Նագիի հետ ղեկավարել է ճարտարապետական բյուրոն։

1989 թվականին Հունգարիան ժողովրդավարությանը անցնելուց հետո ընտրվել է «Ազատ դեմոկրատների դաշինքի» անդամ և 1990 թվականին «Ֆիդես՝ Հունգարական քաղաքացիական միության» աջակցությամբ դարձել Բուդապեշտի III շրջանի քաղաքապետ։ 1994 թվականին լքել է իր կուսակցությունը «Հունգարական Սոցիալիստական կուսակցության» հետ կոալիցիա կազմելու որոշումից հետո։ Այդ ժամանակից ի վեր նա դարձել է անկուսակցական թեկնածու և երեք անգամ վերընտրվել է Բուդապեշտի III շրջանի քաղաքապետ՝ «Ֆիդեսի» և «Քրիստոնեա-դեմոկրատական ժողովրդական կուսակցության» աջակցությամբ։

2006 թվականի հոկտեմբերի 1-ին Բուդապեշտի քաղաքապետի ընտրություններում Իշտվան Տարլոշը առաջադրվեց որպես «Ֆիդեսի» և ՀԴԿ-ի ընդհանուր թեկնածու։ Նա ստացել է ընտրողների ձայների 45,20 %-ը, իսկ գործող քաղաքապետ Գաբոր Դեմսկին ստացել է 46,86 %-ը։ 2006 թվականից մինչև 2010 թվականը Բուդապեշտի քաղաքային խորհրդում նա եղել է «Ֆիդես» կուսակցության նախագահը։ Քաղաքապետի ընտրություններում 2010 թվականի հոկտեմբերի 3-ին ստացել է ձայների 53,37 %-ը, Չաբա Հորվաթը ստացել է ձայների 29,47 %-ը։

Իշտվան Տարլոշի լիազորությունների ժամկետի ընթացքում, ի թիվս այլ բաների, շահագործման է հանձնվել Բուդապեշտի մետրոպոլիտենի չորրորդ գիծը։ Նրա գործունեության քննադատության թվում էր այն, որ տեղի ունեցավ Բուդապեշտի նոր թատրոնի տնօրենի վիճահարույց նշանակումը, իսկ 2013 թվականին Բուդապեշտում հայտնվեց գրող Սեսիլ Տորմեյի անվան փողոցը, որը համակրում էր ֆաշիզմին։ 2014 թվականի հոկտեմբերի 12-ի տեղական ընտրություններում Իշտվան Տարլոշը ստացել է ընտրողների 49,06 %-ը և մնացել քաղաքապետի պաշտոնում, իսկ նրա հաջորդ ժամկետը երկարացվել է մինչև հինգ տարի։

Իշտվան Տարլոշը երեք չափահաս երեխաների հայր է և ունի վեց թոռ։

## Ծանոթագրություններ

Կատեգորիա:Հունգարիայի քաղաքական գործիչներ
Կատեգորիա:Ճարտարագետներ
Խոսաբեդ

**Խոսաբեդ Սանչես Ռուիս** (, առավել հայտնի է որպես **Խոսաբեդ Սանչես** () կամ ուղակի **Խոսաբեդ** (), ), իսպանացի ֆուտբոլիստ, հանդես է գալիս կենտրոնական կիսապաշտպանի դիրքում։ «Ժիրոնա» ակումբի խաղացող։

## Կարիերա
### Վաղ տարիներ
Խոսեբեդը «Սևիլյա» ֆուտբոլային ակումբի սան է և իր պրոֆեսիոնալ նորամուտը կատարել է 2010/11 մրցաշրջանում ակումբի երրորդ կազմում, որը հանդես էր գալիս Տերսերայում։ 2012 թվականի ամռանը տեղափոխվել է «Սևիլյա Ատլետիկո», որը հանդիսանում է Իսպանիայի ֆուտբոլի գրանդի պահեստային ակումբը։

2013 թվականի փետրվարի 1-ին Խոսեբեդը խզել է պայմանագիրն անդալուզական ակումբի հետ և միացել «Պոնֆերրադինային»։ Ութ օր հետո նա կատարել է նորամուտը իր նոր թիմի կազմում՝ դուրս գալով փոխարինման Սեգունդայի «Վիլյառեալի» դեմ խաղի ավարտից 30 րոպե առաջ։

2013 թվականի ամռանը Խոսեբեդը վերադարձել է հարազատ մարզ՝ կնքելով պայմանագիր «Խաենի» հետ, և օգոստոսի 18-ին անցկացրել է իր առաջին խաղը նրա կազմում։

### Ռայո Վալեկանո
2014 թվականի հունսի 20-ին «Խաենի»՝ Սեգունդայից դուրս մնալուց հետո Խոսաբեդը տեղափոխվել է «Ռայո Վալեկանո», որը հանդես էր գալիս Պրիմերայում։ Ակումբի հետ կնքվել է պայմանագիր երեք տարով։ Առաջին խաղը ակումբի կազմում անցկացրել է հոկտեմբերի 4-ին՝ դուրս գալով փոխարինման «Բարսելոնայի» դեմ խաղում, իսկ 2015 թվականի հունվարի 4-ին խփել է իր առաջին գոլն Իսպանիայի բարձր մակարդակում՝ գրավելով «Էսպանյոլի» դարպասը։

### Ֆուլհեմ և Սելտա
2016 թվականի օգոստոսի 12-ին կայացել է ֆուտբոլիստի տրանսֆերը Անլգլիա։ Խոսաբեդը եռամյա պայմանագիր է կնքել Չեմպիոնշիփում հանդես եկող «Ֆուլհեմ» ակումբի հետ, սակայն նրա կազմում իր տեղն ամրապնդել այդպես էլ չի կարողացել և 2017 թվականի հունվարին մինչև մրցաշրջանի ավարտը վարձավճարով տեղափոխվել է իսպանական «Սելտա»։ Նույն տարվա ամռանը Խոսաբեդը մշտական հիմունքներով տեղափոխվել է «Սելտա»՝ կնքելով նրա հետ քառամյա պայմանագիր։

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուլհեմի ֆուտբոլիստներ
Տատյանա Կապտերևա

**Տատյանա Պավլովնա Կապտերևա** (, ), ռուս և խորհրդային արվեստագետ, Պիրենեյան թերակղզու երկրների, հատկապես` Իսպանիայի, ինչպես նաև` Հյուսիսային Աֆրիկայի երկրների արվեստի պատմության մասնագետ։

Ռուսաստանի գեղարվեստի ակադեմիայի լիիրավ անդամ է, արվեստագիտության դոկտոր և պրոֆեսոր, ՌԽՖՍՀ արվեստի վաստակավոր գործիչ։

## Կենսագրություն
Նիկոլայ Կապտերևի թոռնուհին է (1847-1917)։

Քսան տանի շարունակ նա ղեկավարել է արվեստի և պատմության Գիտահետազոտական ինստիտուտի տեսության և կերպարվեստի պատմության արտասահմանյան արվեստ պատմության բաժինը։

1999 թվականին նրան շնորհվել է Բարեկամության շքանշան։

2003 թվականին լույս է տեսել «Ստեղծագործության սահմաններ» վերնագրով հեդվածների ժողովածուն, որը նվիրված էր գիտնականի 80-ամյակին։

Թաղված է Նովոդևիչյան գերեզմանատանը։

## Մատենագրություն
* Հնաոճ Իսպանիա։ Իբերիացիների արվեստը (Античная Испания. Искусство иберов)
* Իսպանիայի և Պորտուգալիայի անտիկ արվեստը։ Մոսկվա, 1997 (Античное искусство Испании и Португалии)
* Արբատ, շենք 4։ Մոսկվա, 2006 (Арбат, дом 4)
* Վան Դեյկ (ալբոմ)։ Մոսկվա, 2004 (Ван Дейк (альбом))
* Վելասկես (ալբոմ)։ Մոսկվա, 2004 (Веласкес (альбом))
* Վելասկեսը և XVII դարի իսպանական դիմանկարը։ Մոսկվա, 1956 (Веласкес и испанский портрет XVII в.)
* Վելասկես։ Մոսկվա, 1961 (Веласкес)
* Գոյա (ալբոմ)։ Մոսկվա, 2003 (Гойя (альбом)) 
* Տանը և արտերկրում։ Մոսկվա, 2009 (Дома и за границей)
* Արաբ ժողովուրդների արվեստը։ (2 գրքով) (Искусство арабских народов)
* Իսպանիայի արվեստը։ Ակնարկներ։ Մոսկվա, 1989 (Искусство Испании. Очерки) 
* Իսպանիայի արվեստը։ Միջնադար։ Վերածննդի դարաշրջան։ Մոսկվա, 1989 (Искусство Испании. Средние века. Эпоха Возрождения)
* Պորտուգալիայի արվեստը։ Մոսկվա, 1990 (Искусство Португалии)
* Միջնադարյան Արևելքի արվեստը։ Մոսկվա, 1989, համահեղինակներ՝ Տ. Կապտերևա, Ն. Վինոգրադովա (Искусство средневекового Востока)
* Մաղրեբյան երկրների արվեստ։ Հին աշխարհը։ Մոսկվա, 1980 (Искусство стран Магриба)
* Մաղրեբյան երկրների արվեստ։ Միջնադար։ Նոր ժամանակ։ Մոսկվա, 1988 (Искусство стран Магриба. Средние века. Новое время.)
* VII դարի Ֆրանսիայի արվեստը։ Մոսկվա, 1969, համահեղինակներ՝ Տ. Կապտերևա, Վ. Բիկով (Искусство Франции XVII века.)
* Իսպանիա։ Արվեստի պատմություն։ Մոսկվա, 2003 (Испания. История искусства)
* Մոդերնիզմ։ Հիմնական ուղղությունների վերլուծություն և քննադատություն։ Մոսկվա, 1969, խմբագրվել է Վ. Վանսլովի, Յու. Կոլպինսկու կողմից (Модернизм. Анализ и критика основных направлений)
* Մուրիլիո (ալբոմ)։ Մոսկվա, 2006 (Мурильо (альбом)) 
* Զբոսանք Մադրիդով։ Մոսկվա, 2009 (Прогулки по Мадриду)
* Հռոմեական խճանկար։ Աֆրիկա (ալբոմ)։ Մոսկվա, 2008 (Римская мозаика. Африка (альбом))
* Իսպանիայի պարտեզները։ Մոսկվա, 2007 (Сады Испании)
* Արևելքի ավանդական արվեստը։ Տերմինաբանական բառարան։ Մոսկվա, 1997։ Համահեղինակներ՝ Ն. Վինոգրադով, Տ. Կապտերև, Տ. Ստարոդուբ (Традиционное искусство Востока. Терминологический словарь)
* Էլ Գրեկո։ Մոսկվա, 1965, (Эль Греко)
* Էլ Գրեկո (ալբոմ)։ Մոսկվա, 2008 (Эль Греко (альбом))

## Ծանոթագրություններ

## Արտաքին հղումներ
* Статья в БЭКМ

Կատեգորիա:Արվեստագիտության դոկտորներ
Կատեգորիա:Երկարակյացներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս արվեստաբաններ
Կատեգորիա:Ռուս արվեստագետներ
Կատեգորիա:Ռուս հուշավիպագիրներ
Երգը թռչում է աշխարհով մեկ

**Երգը թռչում է աշխարհով մեկ** (), խորհրդային ծավալուն տիկնիկային մուլտֆիլմ, որը ստեղծվել է ռեժիսոր Անատոլի Կարանովիչի կողմից 1965 թվականին, «Սոյուզմուլտֆիլմ» կինոստուդիայում։

## Սյուժե
Մուլտֆիլմը խորհրդային հետպատերազմյան ժամանակաշրջանում լայնորեն հայտնի «Մոսկովյան երեկոներ» երգի մասին է, որը մինչ օրս էլ ունի բազմաթիվ երկրպագուներ։

Ֆիլմը պատմում է այն մասին, որ կոմպոզիտոր Վասիլի Սոլովյով-Սեդոյի` Միխայիլ Մատունովսկու բառերով գրված անկեղծ երգի, ինչպես նաև` արվեստի ցանկացած այլ տաղանդավոր գործի համար սահմաններ և հեռավորություններ գոյություն չունեն։

Տղան հանդիպման ժամանակ իր սիրելիի համար երգում է «Մոսկովյան երեկոներ» երգը, մեղեդին շատ է դուր գալիս ծառի ճյուղերում թաքնված երգող թռչնակին։ Փոքրիկ սոխակը, վերցնելով երիտասարդից մեղեդին, այն տանում է մոլորակի մյուս կողմը՝ դեպի տաք ափեր, որտեղ էլ թութակին ծանոթացնում է մեղեդու հետ։ Թութակը հիշում է պարզ մոտիվը և շարունակում է տարածել երգը։ Շուտով ամբողջ Աֆրիկան երգում է «Մոսկովյան երեկոները»՝ նույնիսկ չկասկածելով, թե որտեղից է այն եկել։ Եվ ահա «Մոսկովյան երեկոներ» երգը երգվում է աշխարհի բոլոր ժողովուրդների կողմից։

Անհրաժեշտ չէ իմանալ այն լեզուն, որով գրված են երգի բառերը, կարևոր է զգալ յուրաքանչյուր տողի մեջ դրված սերը հայրենիքի հանդեպ։ Յուրաքանչյուր ժողովուրդ ունի «երեկոներ», որոնք արժանի են գովաբանելու, այնպես որ այս մեղեդին ճանապարհ է հարթում դեպի ունկնդրի սիրտը, որտեղ էլ որ նա ապրի։ Մուլտֆիլմում, բացի երգի ռուսերեն տեքստից, հնչում են հատվածներ ֆրանսերեն, իսպաներեն և գերմաներեն թարգմանություններից։

## Նկարահանող խումբ
* Սցենարի հեղինակ՝ Յուրի Յակովլև
* Ռեժիսոր՝ Անատոլի Կարանովիչ
* Օպերատոր՝ Թեոդոր Բունիմովիչ
* Նկարիչ բեմադրող՝ Ալինա Սպեշնևա
* Կոմպոզիտոր՝ Վասիլի Սոլովյով-Սեդոյ
* Երգի երաժշտական մշակում՝ Ի. Շախով
* Հնչունային օպերատոր՝ Բորիս Ֆիլչիկով
* Երգի տեքստի հեղինակ` Միխայիլ Մատուսովսկի
* Տիկնիկներ և դեկորացիաները պատրաստել են՝ Վ. Ալիսովը, Յու. Բենկևիչը, Ն. Բուդիլովան, Պ. Գուսևը, Գ. Գետտինգերը, Ս. Զնամենսկայան, Վ. Կուրոնովան, Լ. Լյուտինսկայան, Ի. Մակսակովան՝ Ռոման Գուրովի գլխավորությամբ
* Մոնտաժող` Լ. Կյակշտ
* Նկարահանող խումբը ներկայացված է ըստ մուլտֆիլմի լուսագրերի։

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1965 մուլտֆիլմեր
Կատեգորիա:Խորհրդային մուլտֆիլմեր
Մերի Մեներինգ

**Մերի Մեներինգ**  (), Լոնդոնում ծնված անգլիացի դերասանուհի։ Բեմի համար նրան նախապատրաստել է Հերման Վեզինը։ Առաջին անգամ հանդես է եկել Մանչեստրում 1892 թվականին իր իրական անունով՝ Ֆլորենս Ֆրենդ։

## Կենսագրություն
Ֆլորենս Ֆրենդը Ռիչարդ Ֆրենդի և վերջինիս կնոջ՝ Էլիզ Ուայթինգի դուստրն էր։ 1896 թվականին պրոդյուսեր Դանիել Ֆրոմանը նրան հրավիրել է Նյու Յորք։ Միացյալ Նահանգներում սկսել է խաղալ որպես «Մերի Մեներինգ» (հայրական տատի օրիորդական անունով)։

Մեներինգի ամերիկյան առաջին դեբյուտը կայացել է 1896 թվականի դեկտեմբերի 1-ին՝ Դենիել Ֆրոմանի Լիցեում թատրոնում, Հենրի Էսմոնդի «*The Courtship of Leonie*» ներկայացման գլխավոր դերում։ Լիցեում թատրոնի այլ ներկայացումների թվում էին նաև 1896 թվականի դեկտեմբերի 14-ին բեմադրված Սիդնեյ Գրունդիի «Հանգուցյալ պարոն Կաստելոն», Ֆրենսիս Էլիզա Բարնեթի և Ջորջ Ֆլեմինգի «Եվրոպայի առաջին ջենտլմենը», Լուիս Ն.Պարկերի «The Mayflower»-ը, Արթուր Ուինգ Պիներոյի «Արքայադուստրը և թիթեռը» (բոլորը՝ բեմադրված 1897 թվականին), Ջերոմ Կլապկա Ջերոմի «Ջոն Ինջերֆիլդը» (1900)։ 1900 թվականին Մեներինգը խաղացել է Բուֆֆալո քաղաքում, այնուհետև բրոդվեյան դեբյուտ կատարել «Յանիս Մերեդիտ» ներկայացման գլխավոր դերով, որտեղ նրա խաղընկերը Ռոբերտ Դրուետն էր՝ գնդապետ Ջեք Բրերեթոնի դերում։ Ավելի ուշ առաջատար դերեր է խաղացել «Սպիտակ վարդեր» (Նյու Յորք, 1901), «Անբանները» (Վաշինգտոն, 1909), «Անկախ Միսս Գովերը» (Չիկագո, 1909), «Տղամարդու աշխարհը» և «Ալլահի պարտեզը» (Նյու Յորք, 1910) ներկայացումներում։

## Անձնական կյանք
Ամուսնացել է Լիցեում ընկերության առաջատար դերասան Ջեյմս Ք․ Հաքեթի հետ 1897 թվականի մայիսի 2-ին, չնայած որ ամուսնության մասին չի հայտարարվել մինչև 1898 թվականի հունվարը։ 1904 թվականին ունեցել են դուստր՝ Էլիզ անունով։ Հետագայում ամուսնացել է նաև  Ֆրեդերիկ Է.Վադսվորթի հետ, սակայն մահացել այրու կարգավիճակում 1953 թվականի հունվարի 21-ին Լոս Անջելեսում։

## Ծանոթագրություններ

## Հրապարակումներ

*Blum, Daniel C., *Great Stars of the American Stage* #Profile 9, c.1952(second printing 1954)
*Brown, Thomas Allston, *A History of the New York Stage from the First Performance in 1732 to 1901, Volume III*, New York: Dodd, Mead & Company, 1903.
*Moses, Montrose J., "Famous Families of American Players: No. 3 - The Hacketts", *The Theatre Magazine*, v.V n.47, January 1905, pp.&nbsp;13–16.
*William Winter, *[[The Wallet of Time]]*, (two volumes, New York, 1913)

## Արտաքին հղումներ
*
*Mary Mannering photo section at NYP Library
*Mary Mannering portraits ; University of Washington, Sayre collection
* PeriodPaper; Mary Mannering

Կատեգորիա:1876 ծնունդներ
Կատեգորիա:1953 մահեր
Կատեգորիա:Անգլիացի դերասանուհիներ
Կատեգորիա:Բրիտանացի դերասանուհիներ
Մինա Կարլսոն-Բրեդբերգ

**Վիլհելմինա Կարլսոն–Բրեդբերգ** (հայտնի է որպես Մինա Կարլսոն-Բրեդբերգ, , ), շվեդ նկարիչ, նկարել է հիմնականում դիմանկարներ, բնապատկերներ և ժանրային տեսարաններ։

## Կենսագրություն
Վիլհելմինա Բրեդբերգը ծնվել է 1857 թվականին, Ստոկհոլմում։ Սերել է ապահովված և կրթված ընտանիքից։ Նրա հայրը պետական խորհրդական Հենրիկ Վիլհելմ Բրեդբերգն էր, իսկ քեռին՝ հրապարակախոս և քննադատ Լարս Յուհան Երտան։

Վիլհելմինայի առաջին ուսուցիչներն են եղել շվեդ նկարիչներ Քերստին Կարդոնը և Ամանդա Սիդվալը։ 1877 թվականին նկարիչն ամուսնացել է Վիլհելմ Սվալինի հետ։ Վաղ ամուսնությունը երկար ժամանակ ընդհատեց նրա արվեստով զբաղվելը և ամուսնալուծությունից միայն յոթ տարի անց նա կարողացավ մեկնել Փարիզ և շարունակել ուսումը Ժյուլիանի ակադեմիայում։ Ակադեմիայում նրա ուսուցիչներն էին Ժյուլ Լեֆևրը, Գուստավ Բուլանժեն և Թոնի Ռոբեր-Ֆլյորին։ Հետագայում նա սովորել է նաև Կարոլյուս-Դյուրանի մոտ։ Մինա Բրեդբերգը իր ստեղծագործությունները 1887 և 1890 թվականներին ցուցադրել է սալոնում, իսկ ինքնանկարը խրախուսական արձագանքներ ստացավ 1889 թվականի Համաշխարհային ցուցահանդեսում։ 1890 թվականին նկարիչը վերադառնում է Ստոկհոլմ և դասավանդում Էլիզաբեթ Քեյզերի արվեստի դպրոցում, որի հետ միասին սովորել էր Ժյուլիանի ակադեմիայում։ Նա մեկնում է նաև Անգլիա, որտեղ ծանոթանում է «Արվեստ և արհեստ» շարժման ներկայացուցիչ Լյուիս Ֆորման Դեյի հետ։ Հավանական է, որ անգլիական գեղանկարչությունը, մասնավորապես Ուիլյամ Թըրների և Ջեյմս Էբբոտ Մաք-Նեյլ Ուիսթլերի աշխատանքը, ազդել են այս շրջանի նրա աշխատանքի վրա։

1895 թվականին Մինա Բրեդբերգը կրկին ամուսնացել է Ջորջ Կարլսոնի հետ։ Այս ամուսնությունը տևել է մինչև վերջինիս մահը՝ 1920 թվական։ Մինա Բրեդբերգը մահացել է 1943 թվականին, Ստոկհոլմում։

Մինա Կարլսոն–Բրեդբերգի աշխատանքները գտնվում են Շվեդիայի ազգային թանգարանում, Վալդեմարսուդեում, Գյոտեբորգի գեղարվեստի թանգարանում։

## Պատկերասրահ

File:Mrs Anna Flensburg (Mina Carlson-Bredberg) - Nationalmuseum - 19735.tif|«Միսս Աննա Ֆլենսբուրգի դիմանկարը», հեղինակ՝ Մինա Կարլսոն–Բրեդբերգ, 1887
File:At the Piano (Mina Carlson-Bredberg) - Nationalmuseum - 20185.tif|«Դաշնամուրի մոտ», հեղինակ՝ Մինա Կարլսոն–Բրեդբերգ, 1890
File:Soluppgång i Södertälje (Mina Carlson-Bredberg) - Nationalmuseum - 132621.tif|«Արևածագը Սյոդերտոլեում», հեղինակ՝ Մինա Կարլսոն–Բրեդբերգ, 1892


### Մինայի դիմանկարները

File:Mina Carlson-Bredberg, the Painter (Amanda Sidvall) - Nationalmuseum - 21908.tif|Մինա Կարլսոն–Բրեդբերգի դիմանկարը, հեղինակ՝ Ամանդա Սիդվալ, 1876
File:Möjligen Wilhelmina (Mina) Carlson (1857-1943), g. Bredberg, konstnär (Carl Hedelin) - Nationalmuseum - 154846.tif|Մինա Կարլսոն-Բրեդբերգի դիմանկարը, հեղինակ՝ Կառլ Հեդելին
File:Wilhelmina Bredberg, 1857-1943, konstnär, grafiker, gift med 1. registrator Vilhelm Swalin, 2 - Nationalmuseum - 40129.tif|«Ինքնադիմանկար», 1938


## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:Ժյուլիանի ակադեմիայի շրջանավարտներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Գրեշեմի պալատ

**Գրեշեմի պալատ** (), շինություն Բուդապեշտում։ Կառուցվել է 20-րդ դարի սկզբին մոդեռն ոճով որպես գրասենյակային-բնակելի շինություն։ Ներկայումս *Four Seasons Hotels and Resorts* հյուրանոցային ցանցի լյուքս դասի հյուրանոցներից է։

Պալատը կոչվել է Թոմաս Գրեշեմի անունով, որը եղել է 16-րդ դարի անգլիացի վաճառական ու ֆինանսիստ է, Լոնդոնի թագավորական սակարանի հիմնադիրը։

## Պատմություն
Պալատը տեղակայված է Դանուբի ափին՝ Իշտվան Սեչենյիի հրապարակում՝ Սեչենյիի շղթայակապ կամրջի արևելյան մասի դիմաց։ Սկզբնական շրջանում այստեղ եղել է Նակոյի տունը՝ 1827 թվականին նեոդասական ոճով կառուցված մի առանձնատուն։ 1880 թվականին այն ձեռք է բերել կյանքի ապահովագրման *Gresham Life Assurance Company* ընկերությունը։ Հետագայում որոշվել է այդտեղ ներկայացուցչական շենք կառուցել, որը տարածքի շտաբ-բնակարանը կլինի։ Շինությունը նախագծելու պատվերը ստացել են ճարտարապետներ Ժիգմոնդ Քվիթերը և Յոզեֆ Վագոն։ Շինարարությունը սկսվել է 1904 թվականին և ավարտվել 1906 թվականին (բացումը կայացել է 1907 թվականին)։

Շենքի բացման պահին, բացի գրասենյակներից, շենքում նախատեսված են եղել բնակելի հատվածներ ապահովագրական ընկերության ղեկավարության համար։ Երբ Կարմիր բանակը գրավել է Բուդապեշտը, շենքը դարձել է զորանոց։ Հունգարիայի ժողովրդական հանրապետության տարիներին այն եղել է բազմաբնակարան բնակելի շենք։ 1990-ական թվականներին՝ կոմունիստական ռեժիմի անկումից հետո, նոր կառավարությունը շենքը նվիրել է Բուդապեշտ քաղաքին։

1998 թվականին ներդրողը քաղաքի իշխանություններից շինությունը վերակառուցելու և այն շքեղ հյուրանոց դարձնելու իրավունք է ստացել․ հյուրանոցը կառավարման է հանձնվել «Four Seasons» հյուրանոցային ցանցին։

2001 թվականի նոր ներդրողը դարձյալ վերակառուցել է պալատը՝ վերականգնելով այնպիսի դետալներ, ինչպիսիք են տոնական աստիճանը, վիտրաժները, խճանկարները, դեկորատիվ ճաղասյուները և ձմեռային այգին։ Հյուրանոցը վերաբացվել է 2004 թվականին։

## Պատկերասրահ

Պատկեր:Schoch Frigyes Gresham-palota 1910.jpg|Շինությունը 1910 թվականին
Պատկեր:Volt Gresham biztosító székháza (594. számú műemlék).jpg|Թոմաս Գրեշեմի կիսանդրին կառույցի ճակատամասին, քանդակագործ՝ Էդուարդ Տելչ
Պատկեր:Volt Gresham biztosító székháza (594. számú műemlék) 2.jpg|Կողային երկու աշտարակներից մեկը
Պատկեր:Volt Gresham biztosító székháza (594. számú műemlék) 3.jpg|Տոնական աստիճանի դեկորատիվ ճաղասյուները
Պատկեր:Gresham Palace Budapest.jpg|Սրահի ինտերիեր
Պատկեր:Four Seasons Gresham Palace Hotel - Interior - Pest Side - Budapest - Hungary - 02.jpg|Առաստաղի ցանցկեն ճաղասյուներ


## Ծանոթագրություններ

Կատեգորիա:1904 կառույցներ
Կատեգորիա:Բուդապեշտի տեսարժան վայրեր
Կատեգորիա:Հունգարիայի ճարտարապետություն
Պալացցո Դանդոլո

**Պալացցո Դանդոլո** (), պալատ Վենետիկի Մեծ ջրանցքի Սան Մարկո շրջանում։

## Պատմություն
Պալատը կառուցվել է 14-րդ դարում Դանդոլո ընտանիքի կողմից։ Իր պատմության ընթացքում շենքը փոխել է շատ սեփականատերերի։ 1536 թվականին պալատը վաճառվել է Գրիտի ընտանիքին։ Գրիտիից հետո պալատին տիրել են Միկելե, Մոչենիգո, Բերնարդո ազգանունների ներկայացուցիչները։

Գոյություն ունի մի տարածված մոլորություն, որ այս շենքում ծնվել է դոժ Էնրիկո Դանդոլոն։

Պալացցոյում ներկայումս գտնվում է *Hotel Royal Danieli* հյուրանոցը։

## Պատկերասրահ

Պատկեր:Venice(View2).JPG|Պալացցո Դանդոլո
Պատկեր:Naya, Carlo (1816-1882) - n. 88a - Venezia - Riva degli Schiavoni.jpg|Պալացցո Դանդոլո
Պատկեր:Venezia, danieli, cortile.JPG|Պալացցո Դանդոլո


## Տես նաև
* Վենետիկի պալատների ցանկ

## Ծանոթագրություններ

## Արտաքին հղումներ
* 
* Պալացցոյի պաշտոնական կայք

Կատեգորիա:14-րդ դարում կառուցումն ավարտված շենքեր և կառույցներ
Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Ազա Փաշինյան

**Ազատուհի Հրանտի Փաշինյան** (), հայ նկարչուհի, մեյք-ափ արտիստ։ Հայտնի է Ազա Փաշինյան անվամբ։ Նա, որպես կտավ, օգտագործում է իր մարմինը։ Նկարչուհին տարբեր նկարչական հնարքների միջոցով ստեղծում է տեսողական պատրանքներ։ Ըստ նրա՝ այդպիսի տեսողական պատրանքներ ստեղծելը տարածված չէ Հայաստանում, սակայն նա շարունակելու է սովորել և ստեղծագործել։

## Կենսագրություն
Ազա Փաշինյանը ծնվել է 1997 թվականի նոյեմբերի 1-ին Երևան քաղաքում։ Ավարտել է Ալեքսանդր Մյասնիկյանի անվան համար 66 դպրոցը։ Ներկայումս սովորում է Երևանի պետական հումանիտար քոլեջում։ Տիրապետում է հայերենին, ռուսերենին, անգլերենին։ 2005 թվականին մասնակցել է Մարտիրոս Սարյանին նվիրված նկարչական մրցույթին և զբաղեցրել 3-րդ հորիզոնականը։ 2009 թվականին մասնակցել է Մարտիրոս Սարյանի տուն-թանգարանում կայացած ցուցահանդեսին։ 2010 թվականին մասնակցել է «Պատկերասրահ» ցուցահանդեսին։ Նույն թվականին կատարել է անձնական նկարների բարեգործական վաճառք։ 2011 թվականին կազմակերպել է խմբային նկարների անհատական ցուցահանդես։ 2012 թվականին մասնակցել է «Մերգելյան» ցուցահանդեսին։ 2015 թվականին մասնակցել է հին հայկական գորգերի և կարպետների ուսումնասիրությանն ու նորոգմանը։ 2011-2016 թվականներին մասնակցել է հայ նկարիչների գործունեության ուսումնասիրմանը։

## Ստեղծագործություն
Ազան զբաղվում է բոդի արտով։ Տարբեր նկարչական հնարքներով մարմնի վրա ստեղծում է տեսողական պատրանքներ։ Այդպիսի հնարքներով նա կերպարանափոխում է ցանկացած հայտնի ու անհայտ մարդու։ Նա ասում է, որ դիմահարդարմամբ սկսել է զբաղվել երկու տարի առաջ և հասկանալով, որ դա իրեն չի բավականացնում, սկսեց զբաղվել տեսողական խաբկանքներ ստեղծելով, ինչը, ըստ նկարչուհու, դուր է գալիս իրեն և գրավում մարդկանց։ Ազան արդեն ստեղծել է Մոնա Լիզայի, Նիքի Մինաժի, Սիրուշոյի, Ֆրիդա Կալոյի և Մկրտիչ Արզումանյանի փոխակերպումները։ Նա սիրում է ֆանտաստիկ ֆիլմեր դիտել և նշում է, որ իր ոգեշնչման աղբյուրը ֆանտաստիկ ֆիլմերն են։

## Ծանոթագրություններ

Կատեգորիա:Հայ նկարչուհիներ
Պալացցո Կոնտարինի Ֆազան

**Պալացցո Կոնտարինի Ֆազան** (), պալատ Վենետիկի Սան Մարկո շրջանում՝ Մեծ ջրանցքի ափին։

## Պատմություն
Պալացցո Կոնտարինի Ֆազանը կառուցվել է 15-րդ դարում, պատկանել է վենետիկյան նշանավոր Կոնտարինի ընտանիքին։ Դարերի ընթացքում պալացցոն ուշադրություն է գրավել որպես Դեզդեմոնայի` Վիլյամ Շեքսպիրի «Օթելլո. Վենետիկի մավրը» ողբերգության հերոսուհու տուն։

## Տես նաև
* Վենետիկի պալատներ

## Ծանոթագրություններ

## Արտաքին հղումներ
* 

Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Սուրբ Աստվածածին եկեղեցի (Մուռուտ)

**Մյուռոնուտա Սուրբ Աստվածածին անապատ** (հետագայում՝ Սուրբ Աստվածածին եկեղեցի) եկեղեցի Խանլարի շրջանի Մուռուտ գյուղում։

## Պատմություն
Մուռուտ գյուղի հարավարևմտյան եզրին հնում եղել է երկրամասի հայտնի վանքերից մեկը՝ Մյուռոնուտա Սբ. Աստվածածին անապատը, որը 1877-1881 թվականների ընթացքում հիմնավորապես վերակառուցվել և վերածվել էր ծխական եկեղեցու։

1800 թվականին վախճանվել և Գանձակի Սուրբ Հովհաննես եկեղեցու բակում ամփոփվել է «Մռուտ անապատի» անահայր Հարություն վարդապետը։

1838 թվականին այստեղ կատարվել է կողոպուտ. «...Միւռնոտ ուխտատեղին, որ կեայ ի վերայ լերին վիճակի կառավարութեան ունի զերկուս աբեղայս, յորում մտեալ, ի 23-ն յունիսի, ի գիշերի աւազակք զբոլոր անօթս նորին գողացեալ են»։ Հասցված վնասը մեծ էր նաև նյութական առումով. «... ի Միւռնոտ Անապատէն աւազակք գողացել են զեկեղեցական իրս որոց գինն հասանէ ց1109 րուբլի արծաթ դրամս»։

1839 թվականին անապատի վանահայր է հիշատակվում Հովհաննես աբեղա Հովհաննիսյանցը։

1847 թվականին մի վավերագրում նշվել է. «առ եկեղեցւոյն մի սենեակ և զերկու ձմերայնոց»։

Վանքը տիրապետել է նաև որոշ կալվածների. 1853 թվականի դրությամբ այն սահմանագծվել է հետևյալ կերպ. «...զանդաստան Մեռոնոտայ հանդերձ սահմանօքն յարևելից կուսէ Եօթն-շահառայ ասացեալ ճանապարհն, յարևմտեան կողմն, Սարու-Սու կոչեցեալ ջուրն, ի կողմն հարաւային Սարու-Եալ կոչեցեալ ճանապարհն և ի կողմն հիւսիսային գետն Ելիսաւէտօպօլու...»: Նույն թվականին անապատում հիշվում է միայն մեկ հոգևորական՝ վանահայրը։

Հայտնի է, որ Մյուռոնուտ անապատի տեղում սեփական միջոցներով ծխական եկեղեցի է կառուցել մահտեսի Քերովբե Տեր-Մարտիրոսյանցը։

Եկեղեցու շինարարական աշխատանքները տևել են չորս տարի և հաջողությամբ ավարտվել 1881 թվականին։ Նույն թվականին էլ այն մեծ հանդիսավորությամբ օծվել է։

Անապատի տեղում նոր եկեղեցի կառուցելուց հետո էլ վայրը պահպանել էր սրբատեղիի իր նշանակությունը։

Հաշվի առնելով այն հանգամանքը, որ ամառային ամիսներին բնակչությունը բազմապատկվում էր՝ ի հաշիվ իբրև ամառանոց այդտեղ հանգրվանող գանձակեցիների, 1900 թվականի մարտին մուռուտցիների մոտ միտք է ծագում եկեղեցուն կից կառուցել զանգակատուն  և բակը պարսպապատել։

Մեկ տարի անց՝ 1901 թվականի հունիսի 11-ին, սակայն, մուռուտցիները նոր որոշում են կայացնում և գտնում են, որ զանգակատան փոխարեն ավելի նպատակահարմար է կառուցել եկեղեցու արևմտյան կողմի պատը։

1907 թվականին մուռուտցիներն արդեն ավարտել էին ծրագրած վերակառուցողական աշխատանքները։

1905-1910 թվականներին հիշատակվում է քահանա Գրիգոր Տեր-Սարգսյանցը։

## Տես նաև
* Մուռուտ

## Ծանոթագրություններ

## Գրականություն
# Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 403-406։
# Բարխուտարեանց Մ., Արցախ, էջ 321։
# Լալայեան Ե., Գանձակի գաւառ, էջ 343։

Կատեգորիա:19-րդ դարի հայկական վանքեր և եկեղեցիներ
Կատեգորիա:Գյոյգյոլի շրջանի վանքեր և եկեղեցիներ
Կատեգորիա:Եկեղեցիներ այբբենական կարգով
Ժաննա Էվրար

**Ժաննա Էվրար** (, իրական անունը՝ **Ժաննա Շևալյե**, , ), ֆրանսիացի ջութակահար և դիրիժոր։

Համարվում է պատմության մեջ Ֆրանսիայի առաջին կին դիրիժորը։
## Կենսագրություն
Ավարտել է Փարիզի կոնսերվատորիան, որտեղ ծանոթացել է ջութակահար Գաստոն Պուլեի հետ։ 1912 թվականին նրանք ամուսնացել են և սկսել են հանդես գալ միասին, մասնավորապես՝ Լուի Հասելմանսի, Ժորժ Ռաբանիի, Պիեռ Մոնտյոյի գլխավորած նվագախմբերում, ինչպես նաև Պուլեի հիմնած Պուլե քառյակում։ 1920-ական թվականների վերջին Պուլեն և Էվրարը բաժանվել են, Էվրարն սկսել է իր անհատական դիրիժորական գործունեությունը։ 1930 թվականին նա Փարիզում ստեղծել է Փարիզի կանանց նվագախումբը, որը ղեկավարել է տասը տարի՝ դառնալով Ֆրանսիայի՝ նվագախումբ ղեկավարող առաջին կին դիրիժորը։ Այդ նվագախմբին իրենց ստեղծագործությունների առաջին կատարումներն են վստահել 20-րդ դարի կեսի նշանակալի կոմպոզիտորներ Մորիս Ռավելը, Արթուր Հոնեգերը, Խոակին Ռոդրիգոն. դրանցից շատ ստեղծագործություններ, ինչպես՝ Ալբեր Ռուսելի «Սիմֆոնիետան» (1934), գրվել են հատուկ կանանց լարային նվագախմբի համար և նվիրվել են Էվրարին։

Մահացել է 1984 թվականի նոյեմբերի 4-ին, Փարիզում, թաղվել է Իվրի-սյուր-Սեն գերեզմանատանը։
## Հիշատակ
2002 թվականին Էվրարի անունով Փարիզում կոչվել է 16-րդ թաղամասի հրապարակ (*place Jane-Evrard*)։
## Ծանոթագրություններ

## Արտաքին հղումներ
* Հիշատակի էջ 
* Gaston Poulet Jane Evrard CD NEW (MALIBRAN MUSIC) on Ebay
* Burial place of Jane Evrard

Կատեգորիա:Ֆրանսիացի դիրիժորներ
Կատեգորիա:Ֆրանսիացի ջութակահարներ
Կատեգորիա:Կին դիրիժորներ
Կատեգորիա:Բեմական կեղծանուններ
Մարգարիտա Բախշինյան

**Մարգարիտա Զավենի Բախշինյան** (), հայ բժիշկ, հյուսվածաբան։ Բժշկական գիտությունների դոկտոր (1989), պրոֆեսոր (1992):

Զավեն Տիգրանի Բախշինյանի դուստրը։

## Կենսագրություն
Մարգարիտա Բախշինյանը ծնվել է 1939 թվականի նոյեմբերի 21-ին, Երևանում։ 1962 թվականին ավարտել Է Երևանի բժշկական ինստիտուտը։ 1962 թվականից աշխատում է Երևանի բժշկական ինստիտուտի հյուսվածաբանության ամբիոնում, 1987-1993 թվականներին՝ ստոմատոլոգիական ֆակուլտետի փոխդեկան, 1993-1997 թվականներին՝ ստոմատոլոգիական ֆակուլտետի դեկան։

Առաջինն է Էլեկտրոնային մանրադիտակով և ձևաչափական հետազոտություններով ուսումնասիրել մակրոֆագերը in vivo պայմաններում՝ չարորակ աճի և հյուսվածքային հակածինով ու ռետինոիդներով իմունային համակարգի խթանման ժամանակ։ «Ընդհանուր հյուսվածաբանություն» բուհական դասագրքի համահեղինակ (2002)։

## Երկեր
* «Ընդհանուր հյուսվածաբանություն»։ Բուհական դասագիրք, Երևան, 2000 (համահեղինակ)։
* Հյուսվածքաբանություն։ (ընդհանուր բաժին), Դասագիրք, Երևանի Մխիթար Հերացու անվան պետական բժշկական համալսարան, Երևան, Ա. հ., 2002 (համահեղինակ)։
* Հյուսվածքաբանություն։ (ընդհանուր բաժին), Դասագիրք, Երևան, Ա. հ., 2008 (համահեղինակ)։

## Ծանոթագրություններ

Կատեգորիա:Հայ բժիշկներ
Կատեգորիա:Հայ հյուսվածաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Birthday (երգ, Սոմի)

**Birthday** (), հարավկորեացի երգչուհի Սոմիի դեբյուտային սինգլը։ Թողարկվել է 2019 թվականի հունիսի 13-ին՝ The Black Label լեյբլում։

## Նախապատմություն և թողարկում
2018 թվականի նոյեմբերի 21-ին հայտնի է դարձել, որ Սոմին աշխատում է սոլո երգի հետ՝ 2019 թվականի մարտին այն դեբյուտային երգ թողարկելու նպատակով։

Չի հաստատվել, թե արդյոք թողարկումըը կլինի սինգլ կամ մինի-ալբոմ։

Շուտով լեյբլը հայտարարել է, որ Սոմին իր առաջնաելույթը կատարել է մայիսին՝ այլ երգի հետ, որի պրոդյուսերը Թեդին է, հաստատելով, որ թողարկման ձևաչափը դեռ հաստատված չէ։ Երկու օր անց գործակալությունը հաստատել, որ Սոմին դեբյուտ է ունենալու մայիսի 1-ին։

Ապրիլի 29-ին հայտարարվել է, որ գործակալության ներքին խնդիրների պատճառով դեբյուտը կայանալու է մայիսի վերջին։ Նաև հայտարարվել է, որ տեսահոլովակը դեռ նկարահանված չէ։

«Birthday»-ը նկարահանվել է 2019 թվականի հունիսի 13-ին՝ մի քանի երաժշտական պորտալների միջոցով, այդ թվում MelOn և Apple Music: Տեսահոլովակը թողարկվել է հենց նույն օրը։

## Առևտրային հաջողություն
«Birthday»-ը մեկ շաբաթվա ընթացքում *[[Gaon Music Chart]]*-ում դեբյուտացվել է 51-րդ հորիզոնականում և ավարտվել է 2019 թվականի հունիսի 15-ին, տեղավորվելով 8-րդ հորիզոնական՝ Download Chart-ում և 79-րդ հորիզոնական՝  Streaming Chart-ում։

## Չարթեր

## Ծանոթագրություններ
Դորինա Բյոցոգիո

**Դորինա Բյոցոգիո** (), հունգարացի մարմնամարզուհի, Հունգարիայի տարվա մարմնամարզուհի տիտղոսի հնգակի դափնեկիր։ 18 անգամ դարձել է Հունգարիայի չեմպիոն։ Մարմնամարզության աշխարհի գավաթի եռակի ոսկե մեդալակիր է։

## Կարիերա
Միջազգային ասպարեզում հայտնվել է 2006 թվականին՝ Եվրոպայի առաջնության ժամանակ, զբաղեցնելով 12-րդ հորիզոնականը։ 2007 թվականին հայտնվել է աշխարհի առաջնությունում, որոշ ձեռքբերումներ նրա կարիերայում շարունակում են մնալ լավագույնը։ 2008 թվականի Օլիմպիադայում հադես է եկել թիմային առաջնությունում, սակայն չի հայտնվել եզրափակչում, իսկ բազմամրցության մեջ զբաղեցրել է 52-րդ տեղը։ Կլերմոն Ֆերան քաղաքում անցկացվող Եվրոպայի առաջնության ժամանակ նրա լավագույն նվաճումը 12-րդ հորիզոնական էր հենակետային ցատկի ժամանակ։
2009 թվականին նա նորից է մասնակցել աշխարհի առաջնությանը, բայց եզրափակիչ չի անցել։ 2010 թվականի Եվրոպայի առաջնությանը չի մասնակցել վնասվացքի պատճառով։ Բեռլինում ընթացող աշխարհի առաջնության ժամանակ նրա լավագույն նվաճումը հենակետային ցատկի 21-րդ տեղն էր։ 2012 թվականին նախաօլիմպիական ստուգատեսային մրցումներում նա նվաճել է Օլիմպիական խաղերի ցանկալի տոմսը` համակողմանի և հենակետային ցատկերի մասնակցելու համար։ Եվրոպայի առաջնություններում նա թիմային առաջնությունում գրավել է 14-րդ տեղը, ցատկերում` 8-րդը և բազմամրցութայինում` 17-րդը։ Օլիմպիական խաղերում չի հաջողվել անցնել բազմամրցութային և հենակետային ցատկերի եզրափակիչ (համապատասխանաբար 49-րդ և 17-րդ տեղեր)։

## Ծանոթագրություններ

## Արտաքին հղումներ
*
Գաբոր Վոնա

**Գաբոր Վոնա** (, ), հունգարացի ծայրահեղ աջ քաղաքական գործիչ, 2006 թվականից ի վեր «Լավագույն Հունգարիա» (Յոբբիկ) ազգայնական կուսակցության առաջնորդ, 2010 թվականի Հունգարիայի խորհրդարանական ընտրություններում վարչապետի պաշտոնի կուսակցական թեկնածու։

## Կենսագրություն
Ծնունդով գյուղացիական ընտանիքից է, ինչից էլ ծագում է երկրի հանդեպ սերը և իր հակամունիստական հայացքները։

Ավարտել է Բուդապեշտի Լորանդ Էտվեշի անվան համալսարանը, որտեղ սովորել է պատմություն և հոգեբանություն։ 2003 թվականին մասնակցել է Լավագույն Հունգարիա (Յոբբիկ) կուսակցության ստեղծմանը, իսկ 2006 թվականին դարձել է կուսակցության նախագահ՝ այդ պաշտոնում փոխարինելով Դավիթ Կովաչին։ 2007 թվականին Վոնան դարձել է «Հունգարական գվարդիա» ռազմականացված կազմակերպության ղեկավար։

Վոնան 2010 թվականի խորհրդարանական ընտրություններում վարչապետի պաշտոնում իր կուսակցության թեկնածուն էր։ Նա նախընտրական հանրահավաքներից մեկում հայտարարել է․ *«Այժմ կարող են վերջնական արմատական փոփոխություններ տեղի ունենալ։ Մեկ կամ ավելի շուտ գրչի երկու հարվածով մենք կարող ենք վերջ դնել ամենաթողությանը, որը տեղի է ունեցել վերջին քսան տարիների ընթացքում»*։ Խորհրդարանի ներկայիս կազմում ղեկավարում է Յոբբիկ խմբակցությունը և մասնակցում է երեք հանձնաժողովների աշխատանքներին։ Խորհրդարանում «Գնչուական հանցավորության» դեմ պայքարի նպատակով գնչուների ծնելիության սահմանափակման և գնչու երեխաներին գիշերօթիկ դպրոցներ հարկադրաբար հանձնելու կոչ է անում։

### Ընտանիք
Ամուսնացած է, ունի որդի։

## Ծանոթագրություններ

Կատեգորիա:Բուդապեշտի համալսարանի շրջանավարտներ
Կատեգորիա:Կուսակցությունների առաջնորդներ
Կատեգորիա:Հունգարացի հակակոմունիստներ
Կատեգորիա:Հունգարացի մանկավարժներ
Կատեգորիա:Հունգարիայի քաղաքական գործիչներ
Կատեգորիա:Մանկավարժներ